Kommissionens forordning (EF) nr. 2357/2000
af 24. oktober 2000
om ændring af forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 31, stk. 14, og
ud fra følgende betragtninger:
(1) I henhold til artikel 5, stk. 1, i Kommissionens forordning (EF) nr. 1291/2000(3), der træder i kraft, den 1. oktober 2000, bortfalder fra denne dato muligheden for at anvende eksportlicenser, der omfatter forudfastlæggelse af restitutionen for leverancer til de væbnede styrker, der omhandles i artikel 36, stk. 1, litra c), i Kommissionens forordning (EF) nr. 800/1999(4), ændret ved forordning (EF) nr. 1557/2000(5). Da disse leverancer har stor økonomisk betydning for mejerisektoren, bør der skabes mulighed for en undtagelse fra artikel 5, stk. 1, i forordning (EF) nr. 1291/2000, så forudfastsættelsen af restitutionen for de omhandlede leverancer af mejeriprodukter kan genoprettes.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Efter artikel 2, stk. 1, i Kommissionens forordning (EF) nr. 174/1999(6) tilføjes følgende afsnit:"Dog kan der uanset det første afsnit anvendes eksportlicens, der omfatter forudfastlæggelse af restitutionen, til ydelse af eksportrestitution for de mejeriprodukter, der er omhandlet i artikel 36, stk. 1, litra c), i forordning (EF) nr. 800/1999."
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. oktober 2000.